EkBass/fiwiki-20250220-pages-articles huggingface dataset:
Suomen joet

Suomen joet on kartoitettu viimeksi vuonna 2014. Selvityksen mukaan Suomessa on kaikkiaan 72 500 kilometriä jokia ja puroja. Joet ovat varsin kapeita ja alle viiden metrin levyisiä uomaosuuksia on yhteensä 36 800 kilometriä. Suomessa on tyypillistä, että järvet katkovat jokien uomat useisiin osuuksiin. Uomarekisterissä on eroteltu jokien uomista 24 880 virtavesiosuutta ja 16 659 järviosuutta. Pisin katkeamaton uomaosuus löytyy Temmesjoesta Pohjois- Pohjanmaalta ja se on pituudeltaan 41 kilometriä. Uomaosuuksilla on usein myös eri nimiä. Suomen pääuomaltaan pisimmät joet ovat satoja kilometriä pitkiä ja niillä on pituuteen nähden laajat valuma-alueet. Pitkillä joilla on siten myös pitkiä sivujokia. == Määritelmät == === Sanasto Suomen kielessä === Vuonna 1745 kirjoitti Daniel Juselius julkaisussaan Suomalaisen Sana-Lugun Coetus, että virtavia vesiä kutsutaan nimillä ”joki, virta, luoma, noro, ojando ja oja”.Juusela, Taneli: Pelto-ojituksen nimistön kehittyminen vv. 1742–1962, Helsingin yliopisto, 1965 Jokea pienempiä vesireittejä ovat nykyään puro, oja ja noro. === Määritelmät Suomen lainsäädännössä === Suomen vanhan vesilain mukaan virtaavan veden virtavesistöä pidettiin jokena, jos siinä vuoden vähävetistä aikaa lukuun ottamatta voitiin kulkea soutamalla, mikäli koski tai kari ei ollut esteenä. Virtavesi, jossa keskivirtaama oli vähintään kaksi kuutiometriä sekunnissa, katsottiin kuitenkin aina joeksi. Jokea vähäisempi virtavesi oli puro. Uusi, vuonna 2012 voimaan tullut vesilaki määrittelee joen eri tavalla kuin ennen. Uudessa laissa joella tarkoitetaan virtavesiä, joiden valuma-alue on vähintään sata neliökilometriä. Käytännössä jotkut purot muuttuivat nyt joiksi. Purolla tarkoitetaan jokea pienempiä virtavesiä, joiden valuma-alue jää alle sata neliökilometriä. Jos valuma-alue jää alle 10 neliökilometriä ja siinä ei virtaa jatkuvasti vettä ja siinä ei kulke merkittävästi kalaa, se onkin noro. Uusi laki muuttaa jotkin norot puroiksi. Laki ei määrittele ojaa tai muuta kaivettua uomaa mitenkään, mutta laissa ojituksella tarkoitetaan maan, noron ja puron kaivamista vedenvirtaamisen turvaamiseksi. Luontaisiin virtavesiin kajoaminen on luvanvaraista ja samoin merkittävä maaperän ojitus.Kemppainen, Pekka: Vesilaki 2011 ja metsäojitukset , viitattu 8.1.2020Valpasvuo, Vesa: Uusi vesilaki voimaan vuoden alusta, viitattu 8.1.2020 == Katso myös == * Luettelo Suomen yli sata kilometriä pitkistä joista == Lähteet == *
Ruotsin joet

Ruotsin joet on koottu Ruotsin vesistötietokantaan. Sen mukaan Ruotsissa on 27 663 virtaavaa vesistöä, joiden kokonaispituus on noin 192 000 kilometriä. Erään toisen tiedon mukaan Ruotsissa olisi 14 677 luonnollista jokea. Joet jaotellaan niiden valuma-alueen koon mukaan. Sen mukaan Ruotsissa on 119 vesistöaluetta, joiden valuma-alueen koko ylittää 200 neliökilometriä. == Katso myös == * Luettelo Ruotsin joista * Luettelo Ruotsin päävesistöalueista == Lähteet == *
Tuusulan kunnankirjasto

Tuusulan kunnankirjasto on Tuusulan kunnan yleisistä kirjastoista vastaava kunnallinen kulttuurilaitos. Sen toimipisteitä ovat Hyrylässä sijaitseva Tuusulan pääkirjasto (Autoasemankatu 2), Jokelan kirjasto (Jokela-talo, Keskustie 20, Jokela), Kellokosken kirjasto (terveysaseman kanssa samassa talossa: Kuntotaival 2 B, Kellokoski), Riihikallion koulun itsepalvelupiste (Pellavamäentie 15) sekä kirjastoauto Kirre. Tuusulan kunnankirjasto on osa Keski-Uudenmaan Kirkes-kirjastoja, joka on Järvenpään, Mäntsälän ja Tuusulan yhdessä muodostama kirjastokimppa. Se tarjoaa näiden kuntien kirjastojen käyttäjille muun muassa verkkokirjastopalveluja, eli e-kirjoja (Ellibs), sanoma- ja aikakauslehtiä (käytössä kirjaston tiloissa: ePress, eMagz), musiikkipalvelua (Naxos Music Library, Naxos Video), ja verkkopohjaista musiikinopetusta (rockway.fi). Tuusulan kunnankirjaston kokoelmiin kuului vuonna 2019 noin 153 200 nidettä, joista noin 136 700 oli kirjoja. Lainauksia tehtiin noin 489 000 ja fyysisiä käyntejä noin 321 000. Kuva:Kellokosken sosiaali- ja terveysasema + kirjasto - Kuntotaival 2, Kellokoski - Tuusula.jpg|Kellokosken kirjasto sijaitsee samassa rakennuksessa Kellokosken sosiaali- ja terveysaseman kanssa. Kirjasto löytyy kuvan rakennuksen matalasta osasta kuvan oikeasta laidasta. Kuva:Jokela Library - Interior C IMG 5925.JPG|Sisänäkymä Jokelan kirjastoon. == Lähteet == Luokka:Tuusulan rakennukset ja rakennelmat Luokka:Suomen kunnan- ja kaupunginkirjastot
Tanskan joet

Tanskan joet ovat varsin pieniä johtuen Tanskan pienestä koosta. Virtaavien vesistöjen yhteispituus on noin 69 000 kilometriä. Näistä suurin osa eli noin 75 % ovat ojia ja puroja, joiden enimmäisleveys on 2,5 metriä. Alla on luettelossa Tanskan viisi pisintä jokea: Joki valuma-alue (km2) pääuoman pituus (km) Gudenå 3 300 176 Storå 1 465 104 Odense Å - 54 Skjern Å 2 100 94 Suså 1 170 83 Vidå 1 081 69 == Lähteet == *
Reinier Jesus Carvalho

Reinier Jesus Carvalho, yleensä vain Reinier (s. 19. tammikuuta 2002 Brasília, Brasilia) on brasilialainen jalkapalloilija. Hän edustaa italialaista Frosinonea, jossa hän on lainalla Real Madridista. Hän on pelipaikaltaan hyökkäävä keskikenttäpelaaja. == Seurajoukkueura == Reinier on riodejaneirolaisseura Flamengon junioriakatemian kasvatti. Hän teki ensiesiintymisensä seuran edustusjoukkueessa 31. heinäkuuta 2019 Copa Libertadoresin ottelussa ecuadorilaista Emelecia vastaan.O camisa 10 do futuro: conheça Reinier, o meia clássico da base do Flamengo Globoesporte.com. Viitattu 5.1.2020. Ensimmäisen ottelunsa maan pääsarjassa hän pelasi 4. elokuuta 2019 Bahiaa vastaan.Com hat-trick de Gilberto, Bahia vence o Flamengo pelo Brasileirão Confederação Brasileira de Futebol. Viitattu 5.1.2020. 9\. marraskuuta 2019 Reinier teki uuden viisivuotisen sopimuksen Flamengon kanssa, joka ulottuu lokakuuhun 2024 asti.Reinier assina renovação com o Flamengo até 2024 e comemora: "É a realização de um sonho Globoesporte.com. Viitattu 5.1.2020. Sopimukseen kirjattiin 35 miljoonan euron purkupykälä.Em ascensão no Flamengo, Reinier reduziu multa pela metade. Novo valor é de 35 milhões de euros Globoesporte.com. Viitattu 5.1.2020. 4\. tammikuuta 2020 urheilulehti Marca uutisoi Flamengon ja Real Madridin päässeen sopimukseen Reinierin siirtymisestä espanjalaisseuraan. Madridilaisseuran oli tarkoitus julkistaa 19. tammikuuta 2020 jälkeen, kun Reinier on täyttänyt 18 vuotta.El Madrid y el Flamengo acuerdan el fichaje de Reinier por 30 millones de euros Marca. Viitattu 5.1.2020. 20\. tammikuuta 2020 Real Madrid vahvisti tehneensä kuusivuotisen sopimuksen Reinierin kanssa ja hänestä maksettiin arviolta noin 30 miljoonan euron siirtokorvaus.Official Announcement: Reinier Real Madrid. Viitattu 20.1.2020. Real Madrid: Reinier Jesus ya es nuevo jugador del Real Madrid y empezará en el Castilla Marca. Viitattu 20.1.2020. 22\. helmikuuta 2020 Reinier teki ensiesiintymisensä seuran reservijoukkueessa ottelussa San Sebastián de los Reyesia vastaan, jossa hän alusti kotijoukkueen ensimmäisen maaliin.2-0: Trabajada victoria del Castilla en el Di Stéfano Real Madrid. Viitattu 20.8.2020. 7\. maaliskuuta 2020 hän teki ensimmäisen maalinsa joukkueen riveissä ottelussa Coruxoa vastaan.Reinier scores first goal as a Madrid player and kisses the badge BeSoccer. Viitattu 20.8.2020 19\. elokuuta 2020 Real Madrid ilmoitti Reinierin siirtyvän saksalaisseura Borussia Dortmundiin kaksivuotisella lainasopimuksella, joka ulottuu kesään 2022 saakka.Official Announcement: Reinier Real Madrid. Viitattu 20.8.2020. Oficial: Reinier Jesus, cedido al Borussia de Dortmund Marca. Viitattu 20.8.2020. Ensimmäisellä bundesliigakaudellaan hän pelasi 14 ottelua ja teki maalin helmikuussa Arminia Bielefeldiä vastaan. Hän voitti Saksan cupin mutta ei päässyt kentälle loppuottelussa. Hän pelasi muutamia minuutteja kahdessa Mestarien liigan ottelussa. == Lähteet == == Aiheesta muualla == * Reinierin tilastot Soccerway-sivustolla Luokka:Brasilialaiset jalkapalloilijat Luokka:Vuonna 2002 syntyneet Luokka:Elävät henkilöt
Sanchaman Limboo

Sanchaman Limboo (15. tammikuuta 1947 – 8. marraskuuta 2020) oli intialainen poliitikko, joka toimi Sikkimin pääministerinä vuonna 1994. Hänestä tuli osavaltion pääministeri, kun Nar Bahadur Bhandarin johtama Sikkim Sangram Parishad (SSP) -puolue hajosi kahtia. Bhandari erosi 17. toukokuuta 1994 epäluottamuslauseen jälkeen, jonka seurauksena Limboo yleni pääministeriksi. Kesäkuun toinen päivä hänen osavaltiohallituksensa pyrki tunnistamaan kastiryhmät, jotka tulisi luokitella sosiaalisesti ja taloudelliseksi huono- osaisiksi. Limbuu kuului itsekin alhaiskastiseen nepalilaisyhteisöön. ==Lähteet== Luokka:Sikkimin pääministerit Luokka:Vuonna 1947 syntyneet Luokka:Vuonna 2020 kuolleet
Slipknotin diskografia

Slipknot on yhdysvaltalainen Grammy-palkittu alternative metal/nu metal -yhtye. == Albumit == * * * * * * * * * == Livealbumit == * * == Kokoelmat == * == Demot == * Mate. Feed. Kill. Repeat. (1996) * Roadrunner Records Demo (1998) * Crowz (1997) == Singlet == * Wait And Bleed (2000) * Spit It Out (2000) * The Heretic Anthem (2001) * Left Behind (2001) * My Plague (2002) * Duality (2004) * Vermilion (2004) * Before I Forget (2005) * The Nameless (2005) * The Blister Exists (2006) * All Hope Is Gone (2008) * Psychosocial (2008) * Dead Memories (2008) * Sulfur (2009) * Snuff (2009) * The Negative One (2014) * The Devil In I (2014) * Custer (2015) * Killpop (2015) * XIX (2015) * Goodbye (2016) * All Out Life (2018) * Unsainted (2019) * Solway Firth (2019) * Birth of the Cruel (2019) * Nero Forte (2019) * The Chapeltown Rag (2021) * The Dying Song (Time to Sing) (2022) * Yen (2022) * Bone Church (2023) == DVD:t == * Welcome To Our Neighbourhood (1999) * Disasterpieces (2002) * Voliminal: Inside The Nine (2006) * Our Dreams Your Nightmares (2010) * (Sic)nesses (2010) * Day of the Gusano (2017) == Videot == * Wait And Bleed (Animaatioversio) (1999) (Ohjannut: Atticus) * Wait And Bleed Live (1999) (Ohjannut: Thomas Mignone) * Spit It Out (1999) (Ohjannut: Thomas Mignone) * Left Behind (2001) (Ohjannut: Dave Meyers) * My Plague (2002) (Ohjannut: Matthew Amos ja Simon Hilton) * Duality (2004) (Ohjannut: Tony Petrossian ja Marc Klasfeld) * Vermilion Pt.1 (2004) (Ohjannut: Tony Petrossian ja Shawn Crahan) * Vermilion Pt.2 (2004) (Ohjannut: Tony Petrossian) * Before I Forget (2005) (Ohjannut: Tony Petrossian) * The Nameless Live (2005) (Ohjannut: Shawn Crahan) * The Blister Exists Live (2006) (Ohjannut: Shawn Crahan) * Psychosocial (2008) (Ohjannut: Paul Brown) * Dead Memories (2008) (Ohjannut: Paul Brown ja Shawn Crahan) * Sulfur (2009) (Ohjannut: Shawn Crahan) * Snuff (2009) (Ohjannut: Shawn Crahan) * The Negative One (2014) (Ohjannut: Shawn Crahan) * The Devil In I (2014) (Ohjannut: Shawn Crahan) * Killpop (2015) (Ohjannut: Shawn Crahan) * XIX (2015) (Ohjannut: Shawn Crahan) * All Out Life (2018) (Ohjannut: Shawn Crahan) * Unsainted (2019) (Ohjannut: Shawn Crahan) * Solway Firth (2019) (Ohjannut: Shawn Crahan) * Nero Forte (2019) * The Chapeltown Rag (2022) * Yen (2022) * Bone Church (2023) == Lähteet == Luokka:Diskografiat
Sääntönäisvero

Sääntönäisvero () on Suomessa käytössä ollut historiallinen maavero, jota suoritettiin tavallisesti pienistä manttaalittomista, mutta verotetuista torpista, ulkopalstoista, siirtotaloista, valtion niityistä ja saarista sekä kalastuspaikoista, jos edellä luetellut kohteet oli merkitty maakirjaan itsenäisinä tiloina.Hallituksen esitys Eduskunnalle laiksi eräiden maaverojen lakkauttamisesta, HE 9/1924 vp. (Wikiaineistossa) Joissakin poikkeustapauksissa sitä maksettiin manttaaliinpannuistakin taloista joko ainoana verona tai ruplaveron lisänä. Sääntönäisvero oli vakinainen vero kuten sen nimikin ilmaisee, sillä sana ’sääntönäinen’ tarkoittaa säännöllistä ja sääntömääräistä. Tämä vero maksettiin tavallisesti rahana tai viljana ja joskus kauroina ja voina. Silloin kun sääntönäisvero oli määrätty suoritettavaksi viljana tai voina, se voitiin muuntaa rahalliseksi arvoksi verohinnan mukaan. Oli myös olemassa ulkopalstoja ja muita manttaalittomia sääntönäisverotettuja tiloja, jotka aikoinaan olivat olleet ratsutilojen kantatiloja. Vuonna 1886 annettiin asetus ratsutilojen vakanssimaksujen lakkauttamisesta ja ratsutilojen akumentti- ja muiden verojen peruuttamisesta. Asetuksen perusteella osa näiden kantatilojen sääntönäisverosta jäi edelleen ratsutilojen nautittavaksi eli ne saivat käyttää tämän osan hyväkseen. Usein nämä kantatilat olivat olleet ratsutilojen kanssa yhdysviljelyksessä, jolloin niitä oli viljelty yhtenä kokonaisuutena. Jos tällöin kantatilan ja ratsutilan maat olivat vieretysten, ne sulautuivat yhdeksi kokonaisuudeksi ja myöhemmin oli mahdotonta selvittää kantatilan rajojen kulku ja mitä tiluksia kantatilaan kuului. Sääntönäisveron kantaminen lakkasi vuoden 1925 alussa muuten paitsi Ahvenanmaan maakunnan osalta. Näin jatkui siihen saakka, kunnes maakuntapäivät päätti 30. joulukuuta 1929 lakkauttaa maaverot myös Ahvenanmaalla. ==Katso myös== * Sääntönäistila ==Lähteet== Luokka:Historialliset verot
Gaëtan Gatian de Clérambault

Gaëtan Gatian de Clérambault oli tunnettu ranskalainen psykiatri, joka kuvasi ensimmäistä kertaa persoonallisuushäiriötä nimeltä erotomania. Erotomania on persoonallisuushäiriö, jossa ihminen on rakastunut toiseen henkilöön, ja uskoo että tämä henkilö rakastaa häntä myös. Luokka:Syntymävuosi puuttuu Luokka:Kuolinvuosi puuttuu Luokka:Ranskalaiset psykiatrit
Hanhiot

Hanhiot eli kaksiliuskahanhikit (Sibbaldianthe) on ruusukasvien (Rosaceae) heimoon kuuluva kasvisuku, joka on aiemmin luokiteltu osaksi sormihanhikkien (Potentilla) sukua. == Lajit == Hanhioiden sukuun kuuluu seitsemän lajia. Niitä esiintyy Aasiassa ja itäisimmässä Euroopassa. * Sibbaldianthe adpressa * pihtihanhio eli kaksiliuskahanhikki (Sibbaldianthe bifurca, aik. Potentilla bifurca)Kurtto, A., Lampinen, R., Piirainen, M. & Uotila, P. 2019: Checklist of the vascular plants of Finland. Suomen putkilokasvien luettelo. — Norrlinia 34: 1–206. (s. 64.) ** idänpihtihanhio (Sibbaldianthe bifurca subsp. orientalis, syn. S. orientalis) – Luokiteltu joko alalajiksi tai lajiksi. * Sibbaldianthe imbricata * Sibbaldianthe moorcroftii * Sibbaldianthe semiglabra * Sibbaldianthe sericea Pihtihanhio ja idänpihtihanhio esiintyvät Suomessa uustulokkaina. == Lähteet == == Aiheesta muualla == * Suomen Lajitietokeskus: Hanhiot (Sibbaldianthe) * Finto, Kassu – Kasvien suomenkieliset nimet: Sibbaldianthe * Funet: Kaksiliuskahanhikit (Sibbaldianthe) Luokka:Ruusukasvit
Koulouba

Koulouba on 404 metriä korkea kukkula ja kaupunginosa Malin pääkaupungissa Bamakossa. Kukkulalle Ranskan siirtomaavallan aikana rakennetussa hallintokeskuksessa sijaitsee muun muassa Malin presidentin virka-asunto. Ranskalaisten Point F:ksi kutsuman kukkulan hallintorakennusten suunnittelun aloitti Ranskan Sudanin varakuvernööri Edgard de Trentinian vuonna 1896. Hän rakennutti sinne vuonna 1899 valmistuneen residenssin, jota ei otettu koskaan käyttöön. Bamakoon johtavan rautatien valmistuessa vuonna 1904 siirtomaan pääkaupunki päätettiin siirtää Kayesista Nigerjoen varrelle. Varakuvernööri William Ponty antoi uuden hallintokeskuksen suunnittelun pataljoonanpäällikkö Louis Diguen tehtäväksi, ja tämä päätti sijoittaa sen Koulouban kukkulalle. Sijainnin valintaan vaikuttivat kukkulan terveellinen ilmanala, sotilaalliset puolustustarpeet ja sen Nigerjoen alankoa hallitseva näköala. Osittain samoista syistä sen itäpuolella sijaitsevalle kukkulalle rakennettiin Point G:n sairaala-alue. Kukkuloiden eteläpuolelle kehittyi Bamakon ”eurooppalainen” liikekeskusta. Hallintokeskuksen rakennussuunnitelmaan kuului kukkulan reunalla sijaitseva kuvernöörinpalatsi, joukko hallinto- ja asuinrakennuksia, vesilaitos torneineen sekä Katin varuskuntaan johtava tie. Kapteeni Lepoivren johtamat työt alkoivat vuonna 1905, mutta ne valmistuivat Senegaljoen tulvan ja keltakuume-epidemian takia vasta vuonna 1908. Samana vuonna silloisen Ylä- Senegalin ja Nigerin hallinto siirrettiin Kouloubaan. Vuonna 1960 Kouloubasta tuli itsenäisen Malin tasavallan presidentin asuinpaikka. Modibo Keïtan aikana rakennettiin muun muassa presidentinpalatsin lisäkerros. Alpha Oumar Konaré rakennutti kaksi uutta kokoustilaa ja vuonna 2007 valmistui uusi presidentin sihteeristön rakennus. Alueella on myös useita muistomerkkejä. Akropolismainen vallan keskus muodostaa ainutlaatuisen kokonaisuuden Afrikan kaupunkisuunnittelussa. ”Espanjalais-maurilaista” tyyliä edustava presidentinpalatsi restauroitiin vuosina 2015–2017 arkkitehti Sébastien Philippen johdolla. Se määriteltiin osaksi Malin kansallista kulttuuriperintöä vuonna 2019. Kouloubaan johtavan tien länsipuolella on kolme esihistoriallista luolaa, jotka ovat kärsineet niiden käytöstä asevarastona ja sairaalajätteiden kaatopaikkana. Luolissa on nykyään lähellä sijaitsevan Malin kansallismuseon näyttely. ==Lähteet== Luokka:Bamako Luokka:Malin rakennukset ja rakennelmat
Litiumasetaatti

Litiumasetaatti (CH3COOLi) on litium- ja asetaatti-ionien muodostama yhdiste. Yhdistettä käytetään muun muassa tekstiilien värjäyksessä ja katalyyttinä. ==Ominaisuudet, valmistus ja käyttö== Huoneenlämpötilassa litiumasetaatti on väritöntä kiteistä ainetta. Yhdiste liukenee erittäin hyvin veteen ja myös eräisiin orgaanisiin liuottimiin kuten etanoliin. Vesiliuokset ovat heikosti emäksisiä. Litiumasetaatista tunnetaan vedettömän yhdisteen lisäksi kidevedellinen dihydraatti (CH3COOLi·2H2O).Conrad W. Kamienski, Daniel P. McDonald, Marshall W. Stark & John R. Papcun: Lithium and Lithium Compounds, Kirk-Othmer Encyclopedia of Chemical Technology, John Wiley & Sons, New York, 2004.Ulrich Wietelmann & Martin Steinbild: Lithium and Lithium Compounds Ullmann's Encyclopedia of Industrial Chemistry, John Wiley & Sons, New York, 2014. Litiumasetaatti valmistetaan liuottamalla litiumhydroksidia tai -karbonaattia etikkahappoon. Yhdistettä käytetään polyestereiden kuten polyetyleenitereftalaatin valmistuksessa katalyyttinä, tekstiilien peittaukseen, korroosionestoaineena ja lääkkeenä. :Li2OH + CH3COOH → CH3COOLi + H2O :Li2CO3 \+ 2 CH3COOH → 2 CH3COOLi + CO2 \+ H2O ==Lähteet== Luokka:Asetaatit Luokka:Litiumyhdisteet
Islannin joet

Islannin jokia on noin 250 ja ne jaotellaan syntytapansa perusteella jäätikköjoiksi (), tavallisiksi joiksi () ja lähteistä alkaviksi joiksi (). Jäätikköjoet saavat alkunsa jäätiköiden sulaessa, joten niiden virtaamat riippuvat voimakkaasti vuodenajasta. Jos jäätikön alla on voimakkaasti purkautuva tulivuori, sulaa jäätikkö äkisti ja aiheuttaa jäätikköjokitulvan (). Jäätikköjokien vesi on ruskehtavaa johtuen veteen liukenevista mineraaleista. Saaren pienestä koosta huolimatta ovat Islannin joet suhteellisen pitkiä ja niiden valuma-alueet ovat suhteellisen suuria. Alle on koottu taulukkoon joitakin suurempia jokia : Joki valuma-alue (km²) pääuoman pituus (km) Jökulsá á Fjöllum 7 750 206 Þjórsá 7 530 230 Hvítá í Árnessýslu / Ölfusá 6 100 185 Skjálfandafljót 3 860 187 Héraðsvötn 3 650 130 Jökulsá á Dal 3 700 150 Hvítá í Borgarfirði 3 550 117 Lagarfljót 2 900 140 Blanda 2 370 125 Fnjóská 1 300 117 == Lähteet == *
Sulo A. Teräsvirta

Sulo Alfred Teräsvirta (27. heinäkuuta 1900 – 2. toukokuuta 1968) oli suomalainen päätoimittaja.Sulo Teräsvirran hautakivi Tammisaaren uudella hautausmaalla, BillionGraves Teräsvirta oli Loviisan Sanomat-lehden päätoimittaja ja Loviisan Sanomain Oy:n toimitusjohtaja 1927–1954.Täydentäviä yhtiötietoja : Loviisan Sanomain Oy, Pörssitieto G. KockLoviisan Sanomat : Loviisan Sanomia jo vuodesta 1916 alkaen == Teoksia == * Murtumaton kansa. Jälleenrakennusajan ajatelmia. Gummerus 1941 * Eversti R. Nordström 50 vuotias. Loviisa 1944 * Kansallamme on tulevaisuus : kokoelma lausumia. Otava 1944 == Lähteet == Luokka:Suomalaiset päätoimittajat Luokka:Vuonna 1900 syntyneet Luokka:Vuonna 1968 kuolleet
Zoramthanga

Zoramthanga (s. 13. heinäkuuta 1944) on intialainen poliitikko, joka on toiminut vuodesta 2018 alkaen Mizoramin pääministerinä. Nykyinen pääministeri kausi on hänelle kolmas, vuosina 1998–2008 hänet valittiin kahdeksi peräkkäiseksi kaudeksi samaan virkaan. Nuoruudessaan Zoramthanga opiskeli englantilaista kirjallisuutta ja liittyi 22-vuotiaana sissisotaan Intian armeijaa vastaan. Häntä innoitti mizokansan separatistijohtaja Laldenga, jonka johtaman Mizo National Front (MNF) -järjestön Intian hallitus oli julistanut rikollisjärjestöksi. Hän joutui sissisodan aikana vankilaan ja osallistui Laldengan kanssa rauhanneuvotteluihin Intian kanssa. Vuonna 1986 mizokapinalliset ja Intia päätyivät sopimukseen, minkä seurauksena Laldengasta tuli Mizoramin pääministeri ja Zoramthangasta ministeri. Seuraavana vuonna hänet nimitettiin talous- ja opetusministeriksi osavaltiohallitukseen. Laldengan kuoltua vuonna 1990 Zoramthanga valittiin hänen seuraajakseen, puolueeksi muuttuneen, Mizo National Frontin puheenjohtajaksi. Vuoden 1998 osavaltiovaaleissa MNF saavutti voiton, minkä seurauksena hänestä tuli pääministeri ensimmäisen kerran. Pääministeriksi päästyään hän ilmoitti ensimmäisen tavoitteensa olevan osavaltion muuttaminen taloudelliseksi omavaraiseksi. Hän sanoi hallituksensa myös pyrkineen taistelemaan huumeita ja alkoholia vastaan sekä pyrkineen parantamaan naisten asemaa mizojen keskuudessa. Zoramthanga on poliittisen uransa ohessa kirjoittanut kirjoja. Vuonna 2017 hän kirjoitti kirjan mizojen kansallisliikkeen historiasta. Vuotta myöhemmin hän kirjoitti kaksiosaisen omaelämäkerran, jossa hän muun muassa kuvaili Kiinan ja Pakistanin antamaa tukea mizojen kapinaliikkeelle. Vuonna 2018 tultuaan uudestaan valituksi Mizoramin pääministeriksi hän ilmoitti alkoholismin ja huumeiden vastustamisen olevan hallituksensa tärkeimpiä tehtäviä. Samassa yhteydessä hän ilmoitti, että Mizo National Front -puolue ei aio poistua Intian kansanpuolueen johtamasta vaaliliitosta vaikka asia on kerännyt vastustusta kristillisessä Mizoramissa. Vuotta myöhemmin hän kritisoi Intian uutta kansalaisuuslakia siitä, että se ei huomioi MNF:n ja Intian rauhansopimusta vuodelta 1986. Hän ilmoitti, että hänen puolueensa on valmis jättämään vaaliliittonsa jos kansalaisuuslakia ei kumota. ==Lähteet== Luokka:Mizoramin pääministerit Luokka:Vuonna 1944 syntyneet Luokka:Elävät henkilöt
Walter Egan

Walter Eugene Egan (2. kesäkuuta 1881 Chicago – 12. syyskuuta 1971 Monterey) oli yhdysvaltalainen golfaaja ja olympiavoittaja. Egan osallistui Saint Louis´n kesäolympialaisiin 1904, missä hän voitti joukkuepelin kultaa. Yksinpelissä hän oli karsinnan neljäs, mutta hävisi ensimmäisellä pudotuspelikierroksella Albert Lambertille ja sijoittui jaetulle 16:nnelle sijalle. Eganin serkku Chandler Egan pelasi myös Saint Louisin kesäolympialaisten kultaa voittaneessa joukkueessa. == Lähteet == Luokka:Yhdysvaltalaiset golfaajat Luokka:Yhdysvaltalaiset olympiavoittajat Luokka:Vuonna 1881 syntyneet Luokka:Vuonna 1971 kuolleet
Oulun lääninhallituksen talo

Oulun lääninhallituksen talo on vuonna 1890 valmistunut uusrenessanssityyliä edustava entinen Oulun läänin hallintorakennus ja maaherran virka-asunto, joka sijaitsee Oulussa Linnankadulla, Franzéninpuiston reunalla. Rakennuksen ovat suunnitelleet arkkitehdit Johan Jacob Ahrenberg ja Ludvig Isak Lindqvist. Nykyisin päärakennuksessa toimii Pohjois-Suomen aluehallintovirasto ja kahdessa lisärakennuksessa sen muita toimintoja, kuten ympäristölupavastuualue ja pelastustoimen ja varautumisen vastuualue. Rakennuksessa on Suomen Kansallisgallerian kokoelmiin kuuluvia taideteoksia, joista vanhimmat ovat 1800-luvun puolivälistä. ==Historiaa== Rakennustyöt aloitettiin vuonna 1887 ja rakennus valmistui vuonna 1890 kuvernöörin (myöhemmin maaherra) residenssiksi ja lääninhallituksen tiloiksi. ===Tehtyjä korjauksia=== Lääninhallituksen päärakennukseen tehtiin peruskorjaus vuonna 1995. 14,6 miljoonaa markkaa maksaneen peruskorjauksen suunnitteli arkkitehtitoimisto Laatio Oy. Remontissa rakennuksen ensimmäisen kerroksen virastotilat remontoitiin lähemmäksi alkuperäistä muotoaan, toiseen kerrokseen tehtiin juhla- ja vastaanottotilat sekä vierashuoneisto ja kellariin tehtiin kokous- ja koulutustilat. Peruskorjaushanke valittiin vuoden 1995 valtion parhaaksi rakennushankkeeksi. Rakennuksen ikkunat kunnostettiin vuoden 2013 kesän aikana. ===Lisärakennukset=== Päärakennuksen vieressä sijaitseva, Ernst Lohrmannin suunnittelema ja vuonna 1859 valmistunut entinen läänin maanmittauskonttorin rakennus toimii aluehallintoviraston lisärakennuksena. Kivirakennukseen tehtiin vuonna 1910 Victor Sucksdorffin suunnittelema laajennus, jossa rakennettiin lisäkerros ja porrashuoneet. Myöhemmin rakennukseen on tehty laajennuksia ja peruskorjaus. Lisärakennuksiin kuuluu myös 1970-luvun alussa rakennettu punatiilinen rakennus. Tontilla sijaitsee Julius Basilierin suunnittelema ja vuonna 1889 valmistunut puinen vaunuvaja. == Lähteet == ==Aiheesta muualla== * Oulun lääninhallitus, Senaatti.fi Luokka:Oulun rakennukset ja rakennelmat Luokka:Pokkinen Luokka:Ludvig Isak Lindqvistin suunnittelemat rakennukset Luokka:Suomen 1800-luvulla rakennetut rakennukset ja rakennelmat
Sara King

Sara King on alaskalainen tieteiskirjailija. == Teoksia == ;Guardians of the First Realm # Alaskan Fire (2015) # Alaskan Fury (2015) ;Outer Bounds # Fortune's Rising (2014) # Fortune's Folly (2016) ;The Legend of Zero # Forging Zero (2013) # Zero Recall (2013) # Zero's Return (2015) ;The Legend of Zero lyhyitä kertomuksia # Moldy Dead (2013) # The Many Misadventures of Flea, Agent of Chaos (2015) # The Scientist, the Rat, and the Assassin (2016) == Lähteet == == Aiheesta muualla == * * Goodreads-sivustolla Luokka:Yhdysvaltalaiset tieteiskirjailijat Luokka:Elävät henkilöt Luokka:Vuonna 1982 syntyneet
Helsinki Outlet

Helsinki Outlet on Vantaan Kuninkaalan Porttipuistossa, aivan Kehä III:n eteläpuolella ja Lahdenväylän länsipuolella sijaitseva ostoskylä. Siellä on noin 45 tunnettujen vaatetuksen ja sisustusalan tuotemerkkien tehtaanmyymälää ja muutamia näitä kauppoja tukevia oheispalveluja kuten kahviloita ja leikkipuisto. Kaikki myymälät ovat tiloissa vuokralla. Ostoskylän bruttopinta- ala on 15 500 neliömetriä ja kerrospinta-ala 10 000 neliötä. Outlet sijaitsee osoitteessa Tatti 17 aivan Helsingin ja Vantaan rajalla; rakennus on Vantaan puolella, mutta ainoa tieyhteys sinne kulkee Helsingin Heikinlaakson kautta. == Hanke == Helsinki Outletin perustanut kiinteistösijoittaja on aiemmin rakentanut samantapaisen tehtaanmyymälöistä koostuvan outlet-kylän Oslon seudulle. Kesällä 2017 sijoitusyhtiö myi rakentamansa norjalaisen Outlet Oslo:n eteenpäin 120 miljoonalla eurolla. === Rakentaminen === Marraskuun 2019 alussa avattu outlet-kauppojen keskittymä on norjalaisen sijoitusyhtiö Fortus AS:n rakennuttama. Rakentaminen maksoi noin 50 miljoonaa euroa. Perustusvaihe kesti alkujaan suunniteltua pidempään, koska maapohja on entistä turvesuota ja savikkoa. Tästä syystä rakennukset on tuettu teräsbetonipaaluilla peruskallioon, jopa 25 metriä maanpinnan alapuolelle. Kaikkiaan rakentamiseen kului viisi vuotta. Porttipuiston ostoskylän länsipuolelle rakennettiin myös elintarvikemyymälä ja tankkausasema. === Laajennus === Ostoskylää on tarkoitus laajentaa. Laajennuksen yhteyteen suunnitellaan myös pysäköintitaloa. == Kävijämäärät == Ensimmäisen toimintavuoden tavoite Fortus AS:llä oli miljoona kävijää. Viidentenä toimintavuotenaan tähdätään jo Pohjoismaiden suurimmaksi kahdella miljoonalla kävijällä. Vuonna 2022 kaikki liiketilat olivat vuokrattuina ja kävijämääräksi ilmoitettiin yli miljoona. ==Lähteet== == Aiheesta muualla == * Helsinki Outlet Luokka:Vantaan kauppa- ja ostoskeskukset Luokka:Kuninkaala
Henry Potter

Henry tai Harry Potter (4. lokakuuta 1881 Saint Louis – 24. tammikuuta 1955 New York) oli yhdysvaltalainen golfaaja ja olympiamitalisti. Potter osallistui Saint Louis´n kesäolympialaisiin 1904, missä hän voitti joukkuepelin hopeaa. Yksinpelissä hän oli karsinnan 15., mutta hävisi ensimmäisellä pudotuspelikierroksella Simpson Foulisille ja sijoittui jaetulle 16:nnelle sijalle. Potterin veli Clarkson Potter pelasi myös Saint Louisin kesäolympialaisten henkilökohtaisessa kilpailussa, mutta jäi karsintaan. == Lähteet == Luokka:Yhdysvaltalaiset golfaajat Luokka:Yhdysvaltalaiset olympiamitalistit Luokka:Vuonna 1881 syntyneet Luokka:Vuonna 1955 kuolleet
Tupasalot

Tupasalot ovat Päijänteen ryhmä saaria Pirkanmaalla Kuhmoisissa. == Maantietoa == Kohde on saariryhmä, jossa on kuuden saaren muodostama tiivis kokonaisuus. On myös mahdollista, että nimellä viitataan vain kahteen suurimpaan pääsaareen. Suurin ja samalla eteläisin saari on 800 metriä pitkä, 430 metriä leveä ja sen pinta-ala on noin 22 hehtaaria. Pohjoisin saari on 600 metriä pitkä, 270 metriä leveä ja sen pinta-ala on noin 10 hehtaaria. Saarien yhteispinta-ala on 32 hehtaaria . Saarien välissä on kapea ja matala salmi, joka on kivikkoinen. Saariryhmä sijaitsee Tehinselän lounaisosassa ja Varpusenlinnanselän pohjoispuolella. Sen pohjoispuolella sijaitsee Koukku ja Virpila yhdessä muutaman muun luodon kanssa. Noin puolentoista kilometrin etäisyydellä sijaitsee Sarvisalon saariryhmän saaria. Tupasalojen kaakkoispuolella kilometrin päässä alkaa Lehtisten saariryhmän ensimmäiset saaret. Eteläinen saari on korkein ja se yltää 17 metrin korkeuteen Päijänteestä. Pohjoissaari on sitä noin viisi metriä matalampi. Pohjoissaareen on rakennettu kaksi mökkiä ja eteläsaaressa niitä on kuusi. Saaren kaakkoisrannassa on kalliojyrkänne, joka aukeaa järvelle. == Historiaa == Kuhmoisten seudun taloudellisessa kartassa vuodelta 1939 saaret on merkitty metsäsaariksi, jotka ovat autiot . Saari on autio vielä vuoden 1965 peruskartassa, mutta seuraavassa vuoden 1985 kartassa on kummallekin saarelle ilmaantunut mökki ja seuraavassa vuoden 1996 kartassa on kummassakin saaressa kaksi mökkiä. == Huomautukset == == Lähteet == Luokka:Päijänteen saaret Luokka:Kuhmoisten saaret
John Cady

John Deere Cady (26. tammikuuta 1866 New York – 12. marraskuuta 1933 Chicago) oli yhdysvaltalainen golfaaja ja olympiamitalisti. Cady osallistui Saint Louis´n kesäolympialaisiin 1904, missä hän voitti joukkuepelin hopeaa. Yksinpelissä hän oli karsinnan 27., mutta hävisi ensimmäisellä pudotuspelikierroksella olympiakullan voittaneelle George Lyonille ja sijoittui jaetulle 16:nnelle sijalle. Cadyn isoisä perusti John Deeren ja isoisoisä Linus Yale Sr. kehitti sylinteri- eli tappihaittasylinterilukon. == Lähteet == Luokka:Yhdysvaltalaiset golfaajat Luokka:Yhdysvaltalaiset olympiamitalistit Luokka:Vuonna 1866 syntyneet Luokka:Vuonna 1933 kuolleet
Salman bin Hamad Al Khalifa

Prinssi Salman bin Hamad bin Isa Al Khalifa (s. 21. lokakuuta 1969) on Bahrainin kruununprinssi ja maan nykyinen pääministeri vuodesta 2020 lähtien. Prinssi Salman oli vuosina 2013-2020 myös Bahrainin hallituksen ensimmäinen varapääministeri. Prinssi Salman on Bahrainin kuninkaan Hamad bin Isa Al Khalifan vanhin poika ja hän on ollut Bahrainin kruununprinssi vuodesta 1999 lähtien, jolloin hänen isänsä astui valtaan oman isänsä kuoltua. Hän kuuluu Al Khalifan dynastiaan, joka on ollut vallassa Bahrainissa vuodesta 1783 Hallituksen sisällä oli kuitenkin jonkinlainen valtataistelu prinssi Salmanin ja erittäin pitkäaikaisen, vaikutusvaltaisen edellisen pääministerin Khalifa bin Salman Al Khalifan välillä. Entinen pääministeri oli kruununprinssi Salmanin isosetä. == Lähteet == == Aiheesta muualla == Luokka:Poliitikot Luokka:Kruununperijät Luokka:Bahrainilaiset henkilöt Luokka:Vuonna 1969 syntyneet Luokka:Elävät henkilöt
David Leitch

David Leitch (s. 16. marraskuuta 1975 Kohler, Wisconsin) on yhdysvaltalainen ohjaaja, tuottaja ja näyttelijä. Leitch teki debyyttinsä ohjaajana elokuvassa John Wick (2014), jonka hän ohjasi yhdessä Chad Stahelskin kanssa. John Wickin jälkeen hän ohjasi Charlize Theronin tähdittämän elokuvan Atomic Blonde (2017), sekä Ryan Reynoldsin tähdittämän elokuvan Deadpool 2 (2018). Vuonna 2019 hän ohjasi Hurjapäät-elokuvasarjan spin-offin Fast & Furious: Hobbs & Shaw. == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Yhdysvaltalaiset näyttelijät Luokka:Vuonna 1975 syntyneet Luokka:Elävät henkilöt
Raudoja–Aavoja kanal

Raudoja–Aavoja kanal eli Soodla–Aavoja kanal on kanava Anijan kunnassa Harjumaalla Virossa. Kanava alkaa Raudojan tekojärvestä () ja se laskee Aavojan tekojärveen. Kanava on yksi osa Tallinnan vesihuoltojärjestelmää. == Kanavan kulku ja ominaisuudet == Kanavalla siirretään vettä Soodla jõesta Jägala jõgeen yhtyvään Aavojaan, jonne on rakennettu Aavojan tekojärvi. Sieltä vesi siirretään edelleen Kaunissaaren tekojärveen (), joka on rakennettu Jägala jõgeen. Kanava on ensin rakennettu virtaamaan kohti etelää 1,3 kilometriä, sitten se kääntyy länteen ja parin kilometrin jälkeen se kääntyy taas etelään. Kanava tekee useita eriasteisia käännöksiä ja laskee sitten Aruojan kohdalla Aruojan tekojärven pohjoispää. Aikoinaan Aruoja oli Aavojan sivuoja, mutta nyt sen tekojärvi pumpataan Aavojan tekojärveen. == Historiaa == Kanava on rakennettu 1984. == Lähteet == * === Viitteet === Luokka:Viron kanavat Luokka:Jägala jõen vesistö Luokka:Harjun alavesistöalueen kanavat
Quds-joukot

Quds-joukot ( sepāh-e quds) ovat Iranin vallankumouskaartin eli Pasdaranin yksikkö, joka on erikoistunut epätavanomaiseen sodankäyntiin ja sotilastiedusteluun. Quds-joukkojen johtajalla on suuri vaikutusvalta Iranin harjoittamaan ulkopolitiikkaan varsinkin Lähi-idässä. Käytännössä Iranin Quds- joukot tukevat ja kouluttavat Iranin liittolaisjoukkoja monissa maissa. Näistä tunnetumpia ovat Hizbollah ja Irakissa toimivat shiiamilitiat. Arviot joukkojen vahvuudesta ovat liikkuneet 3 000 ja 50 000 sotilaan välillä. Quds- joukot perustettiin vuonna 1980 alkaneen Irakin–Iranin sodan alussa. Niiden ensimmäinen tehtävä oli etsiä Irakin sisältä liittolaisia Saddam Husseinia vastaan. Joukkoja johti vuosina 1980–1998 kenraali Ahmad Vahidi ja vuodesta 1998 kuolemaansa vuoden 2020 aluessa Qassem Suleimani. Yhdysvallat surmasi Suleimanin ilmaiskussa tammikuussa 2020. Yhdysvallat on julistanut Qudsin terroristijärjestöksi ja koko vallankumouskaartinkin äskettäin. Tämän vuoksi Yhdysvaltain presidentti Donald Trump ei katsonut tarvitsevansa kongressin lupaa Suleimanin eliminoimiseen. Suleimanin seuraajaksi nousi Esmail Ghaani. Kanada, Saudi-Arabia, Bahrain ja Yhdysvallat on luokitelleet Quds-joukot terroristijärjestöksi. == Lähteet == Luokka:Iranin asevoimat
Electronic Intifada

Electronic Intifada (EI) on vuonna 2001 perustettu verkkojulkaisu, joka keskittyy Palestiinaa koskevaan uutisointiin. Electronic Intifada on taloudellisesti riippumaton ja voittoa tavoittelematon julkaisu, jonka rahoitus koostuu pääosin lukijoiden lahjoituksista. Electronic Intifadan toimitus sijaitsee Yhdysvalloissa Chicagossa, mutta julkaisulla on kirjoittajia useista maista. Electronic Intifada sai alkunsa toisen intifadan aikaan Ali Abunimahin ja muiden aktivistien toivoessa monipuolisempaa uutisointia Israel-Palestiinan tilanteesta. Uutisten lisäksi verkkolehti julkaisee myös Palestiinaa käsitteleviä analyysejä, podcasteja ja videoita. ==Lähteet== Luokka:Uutissivustot Luokka:Israelin–Palestiinan konflikti
Länsi-Afrikan valtioiden keskuspankki

Länsi-Afrikan valtioiden keskuspankki ( eli BCEAO) on Länsi-Afrikan rahaliitto UMOA:an kuuluvien kahdeksan maan yhteinen emissiopankki. Sen päätoimipaikka sijaitsee Senegalin pääkaupungissa Dakarissa. Rahaliiton jäsenmaita ovat Länsi-Afrikan CFA-frangia käyttävät Benin, Burkina Faso, Guinea-Bissau, Mali, Niger, Norsunluurannikko, Senegal ja Togo. Vuonna 1962 perustettu keskuspankki laskee liikkeelle rahaliiton jäsenmaissa käytettävät setelit ja kolikot. Niiden luomisesta, liikkeelle laskusta ja mitätöimisestä päättää rahaliiton ministerineuvosto. Keskuspankin tehtäviin kuuluvat: * rahapolitiikan määrittely ja toimeenpano * pankki- ja rahoitusjärjestelmän vakauden ylläpitäminen * maksujärjestelmien toiminnan edistäminen, valvonta ja turvaaminen * rahaliiton ministerineuvoston päättämän valuuttapolitiikan toimeenpano * jasenvaltioiden valuuttavarantojen hoitaminen. Keskuspankki koostuu viidestä elimestä: * pääjohtaja * rahapoliittinen komitea * hallintoneuvosto * tarkastuskomitea * kansalliset luottoneuvostot. Pankin pääjohtaja on vuonna 2011 nimitetty norsunluurannikkolainen Tiémoko Meyliet Koné. ==Lähteet== ==Aiheesta muualla== * Länsi-Afrikan valtioiden keskuspankin sivusto Luokka:Afrikan talous Luokka:Keskuspankit Luokka:Senegalin talous
Angran diskografia

Angra on brasilialainen power metal -yhtye. == Albumit == * * * * * * * * * * == EP:t == * (demo) * * * * == Livelevyt == * (EP) * * == Kokoelmat == * * == Singlet == * "Carry On" (1994) * "Make Believe" (1996) * "Lisbon" (1998) * "Rainy Nights" (1998) * "Acid Rain" (2001) * "Wishing Well" (2004) * "The Course of Nature" (2006) * "Arising Thunder" (2010) * "Lease of Life" (2010) * "Newborn Me" (2014) == Musiikkivideot == * "Carry On" (1993) * "Time" (1993) * "Make Believe" (1996) * "Lisbon" (1999) * "Rebirth" (2001) * "Pra Frente Brasil!" (2002) * "Wishing Well" (2004) * "The Course of Nature" (2006) * "Lease Of Life" (2010) * "Stand Away" (2013) * "Storm Of Emotions" (2014) * "Final Light" (2015) * "Black Hearted Soul" (2015) * "Synchronicity II" (2016) * "Silent Call" (2016) * "War Horns" (2018) * "Insania" (2018) * "Black Widow's Web" (2018) * "Light of Transcendence" (2018) * "Magic Mirror" (2019) Luokka:Diskografiat
Born to Be Blue

Born to Be Blue on kanadalaisen Robert Budreaun käsikirjoittama ja ohjaama kanadalais-brittiläinen, väljästi tosipohjainen draamaelokuva jazztrumpetisti ja -laulaja Chet Bakeristä. Vuonna 2015 ensi-iltansa saanessa elokuvassa Bakeriä näyttelee Ethan Hawke ja hänen naisystäväänsä Carmen Ejogo. ==Juoni== Valtaosin vuoteen 1966 sijoittuva tarina kertoo uransa aallonpohjaa elävästä, heroiinikoukkuun jääneestä Bakeristä, joka palkataan näyttelemään nuorta itseään uransa alkuvaiheesta kertovaan elokuvaan. Asiat mutkistuvat, kun huumevelkojen perijät lyövät Bakerin etuhampaat irti niin, että hän joutuu opettelemaan puhallustekniikkansa uudelleen. ==Rooleissa== == Tuotanto == Elokuva kuvattiin pääosin Kanadan Ontarion provinssin Sudburyssä syksyllä 2014. == Vastaanotto == The Guardian -lehden arvostelija Peter Bradshaw kehui Hawken roolityötä ja monia muitakin osatekijöitä, mutta piti elokuvaa rakenteeltaan hieman liian lineaarisena. Helsingin Sanomien Tuomo Yrttiaho arvosti kritiikissään sitä, että käsikirjoittaja-ohjaaja Robert Budreau ei nosta kohdettaan jalustalle, vaan näyttää Bakerin paikoin epämiellyttävänäkin sekoilijana. Suuri ansio tässä onnistumisessa on Yrttiahon mielestä roolia näyttelevällä Ethan Hawkella. == Lähteet == Luokka:Vuoden 2015 kanadalaiset elokuvat Luokka:Elämäkertaelokuvat Luokka:Musiikkielokuvat
Pohjantuomipihlaja

Pohjantuomipihlaja (Amelanchier bartramiana) on ruusukasvien heimoon ja tuomipihlajien sukuun kuuluva kasvilaji. == Ulkonäkö ja koko == Kuten muutkin tuomipihlajien sukuun kuuluvat lajit, pohjantuomipihlaja on kesävihanta, yksikotinen pensas tai pieni puu. Pohjantuomipihlajan lehdet ovat vihreitä tai ruskehtavia, soikeita ja suippotyvisiä; kummassakin päässä on hienoa hammastusta. Lehtilaidassa on 6–12 hammasta; 10–16-pariset lehtisuonet ovat lateraalisia. Lehtiruodit ovat pituudeltaan 2-10 millimetriä. Valkoiset, viisiteräiset kukat esiintyvät yksittäin tai korkeintaan neljän kukan muodostamissa tertuissa. Kukista kypsyvät omenan kaltaiset, päärynänmuotoiset epähedelmät ovat aluksi punaisia, mutta muuttuvat kypsyessään tummanvioleteiksi. == Levinneisyys == Pohjantuomipihlaja on luonnonvarainen Kanadan itäosassa ja Yhdysvaltojen koillisosassa. == Käyttö == Pohjantuomipihlajan tummanvioletit hedelmät ovat syömäkelpoisia sekä raakoina että kypsennettyinä. == Lähteet == Luokka:Tuomipihlajat
Aleksandr Kusikov

Aleksandr Borisovitš Kusikov () (1896 Armavir, Venäjän keisarikunta – 20. kesäkuuta 1977 Pariisi, Ranska) oli venäläinen runoilija. Hän kuului imaginistiseen koulukuntaan yhdessä Sergei Jeseninin, Anatoli Mariengofin ja Vadim Šeršenevitšin kanssa. Kusikov eli lapsuutensa Armavirin kaupungissa, josta hän muutti Moskovaan vuonna 1917. Hän liittyi imaginisteihin, joiden kanssa hän julkaisi ja esitti runoja ja piti yllä ryhmän kustannustoimintaa. Kusikovin tuotannossa vakituisia aiheita olivat hänen lapsuusmaisemansa Kubanjoella, tšerkessit, sekä Koraanin ja persialaisen runouden teemat. Kusikov muutti vuonna 1922 Berliinin kautta Pariisiin, jossa hän kuoli vuonna 1977. == Lähteet == * Luokka:Venäläiset runoilijat Luokka:Vuonna 1896 syntyneet Luokka:Vuonna 1977 kuolleet
Länsi-Afrikan rahaliitto

Länsi-Afrikan rahaliitto ( eli UMOA) on Länsi-Afrikan CFA-frangia käyttävien kahdeksan maan muodostama rahaliitto. Rahayksikön liikkeelle laskemisesta vastaa Länsi-Afrikan valtioiden keskuspankki BCEAO. Vuonna 1962 perustetun rahaliiton jäsenmaita ovat Benin, Burkina Faso, Guinea-Bissau, Mali, Niger, Norsunluurannikko, Senegal ja Togo. Sen ylin päättävä elin on maiden valtionpäämiesten konferenssi. Rahaliiton raha- ja luottopolitiikasta päättää jäsenmaiden ministerineuvosto. Pankkitoiminnan valvonnasta ja yhtenäistämisestä vastaa pankkikomissio, jonka sihteeristö toimii Abidjanissa osana keskuspankkia. Rahapolitiikkaan keskittynyttä UMOA:a ei tule sekoittaa samojen maiden vuonna 1994 muodostamaan Länsi-Afrikan talous- ja rahaliitto UEMOA:an, jonka tehtävänä on alueen taloudellisen integraation edistäminen. ==Lähteet== Luokka:Afrikan talous Luokka:Rahaliitot
Abu Mahdi al-Muhandis

Abu Mahdi al-Muhandis (1. heinäkuuta 1954 Basra – 3. tammikuuta 2020 Bagdad) oli irakilaissyntyinen sotilasjohtaja, joka teki merkittävän uran sekä Irakin että Iranin joukoissa. Hän kuoli samassa Yhdysvaltojen tekemässä ilmaiskussa Qassem Suleimanin kanssa Bagdadissa. Muhandis syntyi irakilaisen isän ja iranilaisen äidin lapsena Basrassa vuonna 1954. Saddam Husseinin noustua valtaan 1978, Muhandis muutti Kuwaitiin. Hänen sanotaan osallistuneen siellä Husseinin vastaiseen toimintaan. Iskut kohdistuivat myös Husseinin liittolaisiin Irakin–Iranin sodassa, ja Muhandis oli etsintäkuulutettu useissa maissa Yhdysvaltojen ja Ranskan lähetystöihin vuonna 1983 tehdyistä pommi- iskuista. Hän vietti useita vuosia Iranissa, Syyriassa ja Irakissa Vuonna 1987 Muhandis nimitettiin Iranissa shiialaisten Badr-sotilasjoukkojen johtoon. Myöhemmin hän toimi Quds-joukkoihin yhdistetyssä organisaatiossa. Yhdysvaltojen joukkojen iskettyä Irakiin ja syrjäytettyä Saddam Husseinin, Muhandis palasi Irakiin. Hän oli ehdokkaana vuoden 2005 parlamenttivaaleissa. Vuonna 2015 hänet nimitettiin korkeaan Kansan mobilisointiyksikön (al-Hashd al-Shaabi) johtoon Irakissa. Asiantuntijat ovat olleet erimielisiä siitä, oliko Muhandis itsekin kohteena Qassem Suleimanin surmanneessa Yhdysvaltojen ilmaiskussa. == Lähteet == Luokka:Iranilaiset kenraalit Luokka:Irakilaiset kenraalit Luokka:Iranilaiset henkirikosten uhrit Luokka:Irakilaiset henkirikosten uhrit Luokka:Vuonna 1954 syntyneet Luokka:Vuonna 2020 kuolleet
Smell Freaks

Smell Freaks on sarja pieniä keräiltäviä muovisia figuureita, jotka haisevat puristettaessa. Sarjaa valmisti FunZept ApS 2000-luvun puolivälissä. Hahmoilla voi myös pelata samankaltaisia pelejä kuin keräilysarja Gogoilla. Smell Freaks -hahmoja ei tule sekoittaa vastaavanlaiseen Hajuhemmot-sarjaan (Stink Blasters), jota valmisti Morrison Entertainment Group. ==Smell Freaks -hahmot== Hahmot kuuluvat neljään erilaiseen perheeseen. Suomen markkinoilla julkaistiin hahmojen englanninkielisille nimille sekä suomen- että ruotsinkieliset käännökset. Stailarit / Trendiga Familjen (Trendy Family) * 1. Valkosipuli-Veera / Vera Vitlök (Garlic Betty) * 2. Chili-Pietari / Chili- Herman (Chilli Pete) * 3. Sushi-Suski / Sussi Sushi (Sushi Suzy) * 4. Paprika- Pate / Paprika-Per (Red Pfeiffer Joe) * 5. Keltaruusu-Roosa / Gula Ros-Rut (Yellow Rose Ruth) * 6. Kaviaari-Kari / Gourmet-Gustav (Gourmet Ben) * 7. Espresso-Essi / Café Latte-Lotta (Cafe Latte Lotte) * 8. Jumppa-Jorkki / Gym- Nisse (Workout George) * 9. Täplä-Toope / Doris Dalmatin (Dalmatiner Sheela) Rasvikset / Smutsiga Familjen (Dirty Family) * 10. Yrjö-Reetta / Kräk-Kajsa (Puke Edna) * 11. Sukkamehu-Mertsi / Filip Fotsvamp (Sour Sock Shawn) * 12. Kaasu-Kaija / Fis-Fia (Gasser Gwen) * 13. Hammasmätä-Heikki / Karies-Kalle (Bad Breath Bill) * 14. Basilli-Paula / Sopskalle-Sara (Unhygienic Shakira) * 15. Prutku-Pera / Prutt-Pelle (Fart Frank) * 16. Vaippavahinko-Valma / Blöj- Britta (Diaper Rita) * 17. Röyhy-Rolle / Rap-Roffe (Burp Brad) * 18. Haisunäätä-Hasse / Skunk-Sune (Skunk Alf) Kummajaiset / Konstiga Familjen (Strange Family) * 19. Kirnu-Kaisa / Smör-Selma (Butter Brenda) * 20. Mätämuna-Mauri / Elvis Äggmök (Rotten Egg Roy) * 21. Hapanmaito-Maija / Sally Surmjölk (Sour Milk Mandy) * 22. Likakaivo-Kalle / Allan Avlopp (Sewer Sal) * 23. Homejuusto-Hellu / Moa Mögelost (Blue Cheese Laura) * 24. Mätäpapu-Pauli / Bönbajs-Bert (Bad Bean Robin) * 25. Lanta-Laura / Gödsel-Gerd (Manure Margit) * 26. Kainalohiki-Kassu / Svett-Sune (Body Odeur Ted) * 27. Röhkö-Roope / Gurra Galt (Brian Pig) Dillet / Knäppa Familjen (Crazy Family) * 28. Suklaasyöppö / Choklad-Alien (Chocolate Alien) * 29. Vaniljakärsä / Vanilj- Trollet (Vanilla Troll) * 30. Sinappisilmä / Senaps-Häxan (Mustard Witch) * 31. Appelsiinipommi / Apelsin-Monstret (Orange Monster) * 32. Möhömansikka / Jordgubbs-Clownen (Strawberry Clown) * 33. Pomppu-Omppu / Magiska Äpplet (Appel Magic) * 34. Minttumissi / Molly Mint (Mint Mystery) * 35. Tomaatti- Toope / Tomat-Djävulen (Tomato Devil) * 36. Lakritsihaamu / Lakrits-Anden (Liquerice Ghost) Luokka:Leikkikalut Luokka:Moninpelit sv:Smell Freaks
Gustaf Leander

Gustaf Paulus Leander (1816 – 1853) oli suomalainen muurarimestari ja empiretyylin arkkitehti. Hän suunnitteli lukuisia rakennuksia Helsingin keskustassa, joista on myöhemmin purettu kaikki Litoniuksen taloa lukuun ottamatta.Putkonen 1997, s. 24–27 Leander tuli muurarinkisälliksi vuonna 1838 ja sai mestarin arvon vuonna 1841. Hänen suunnittelemia asuinrakennuksiaan olivat muun muassa Unioninkatu 43 ja Rauhankatu 4–Meritullinkatu 10. Leander toimi muurarina muun muassa Carl Ludvig Engelin suunnitelemissa Nikolainkirkon (myöh. Tuomiokirkon) sivutorneissa vuosina 1845–46 sekä Ernst Lohrmannin suunnittelemassa Unioninkadun Uudessa klinikassa, joka valmistui vuonna 1848. Leanderin merkittävä suunnittelutyö oli verhoilija ja tehtailija Jonas Litoniuksen kotitalo Domus Litonii. Talo oli aikansa asuintaloksi suuri, ja sen yhteyteen kuului myös useita lisärakennuksia sekä moderni kaivoon liitetty vesijohtojärjestelmä. Talossa toimi myöhemmin Teknilliseksi korkeakouluksi muuttunut Polyteknillinen koulu, josta valmistuivat myöhemmin ensimmäiset suomalaiset arkkitehdin koulutuksen saaneet opiskelijat. == Lähteet == * === Viitteet === Luokka:Suomalaiset käsityöläiset Luokka:Suomalaiset arkkitehdit Luokka:Vuonna 1816 syntyneet Luokka:Vuonna 1853 kuolleet
Niimi

Niimi () on Japanin kaupunki Honshūn saarella Chūgokun alueella Okayaman prefektuurissa. Se sijaitsee sisämaassa prefektuurin luoteisosassa Takahashijoen yläjuoksulla Chūgokuvuorilla ja Kibin ylängöllä. Se rajautuu lännessä Hiroshiman ja pohjoisessa Tottorin prefektuuriin. Lähes koko kaupungin alue on metsäistä vuoristoa; sen keskusta sijaitsee pienellä tasangolla Takahashijoen varrella. Niimissä on 29 060 asukasta (marraskuussa 2019) ja sen pinta-ala on 793,29 neliökilometriä. Niimi kehittyi keskiajalla Kioton Tō-jin temppelin läänityksenä ja myöhemmin Edo-kaudella jokisatamana ja Seki-klaanin linnanaluskaupunkina. Edo-kaudella sen pohjoisosassa Chiyan seudulla harjoitettiin raudan valmistusta magnetiittihiekasta tatara-uunein. Kun kaupunkiin johtava rautatielinja avattiin vuonna 1928, sinne perustettiin sementtitehdas ja myöhemmin sinne syntyi muun muassa kalkin ja kalsiumkarbonaatin valmistusta. Tärkeitä elinkeinoja ovat myös metsätalous, maanviljely ja wagyū-karjan kasvatus. Kaupunkiin on sijoittunut myös korkeateknologista teollisuutta. Niimi sai kaupunkioikeudet vuonna 1954, kun silloiseen Niimin maaseutukaupunkiin liitettiin seitsemän ympäristön kuntaa. Kaupunki laajeni huomattavasti vuonna 2005, kun siihen yhdistettiin Ōsan, Shingōn, Tessein ja Tettan maaseutukaupungit. Niimin nähtävyyksiä ovat esimerkiksi Rashōmonin suuri kalkkikivimuodostelma ja muut kalkkikiviluolat, kuten Ikuran rotkossa sijaitseva Ikuran luola ja Makin luola. Koigakubon suo on nimitetty kansalliseksi luonnonmuistomerkiksi. Kaupungin alueelle Takahashijoen sivujokiin on rakennettu useita patoja. Niimiä palvelevat JR Nishi-Nihonin Geibi-linja, Hakubi-linja ja Kishin-linja. == Kuvia == Tiedosto:Niimi College 02.jpg|Niimin ammattikorkeakoulu Tiedosto:満奇洞 - panoramio.jpg|Makin luola Tiedosto:Niimi ekisya.jpg|Niimin rautatieasema Tiedosto:Komoto Dam 2.jpg|Komoton pato == Lähteet == == Aiheesta muualla == * Kaupungin internetsivut Luokka:Okayaman prefektuurin kaupungit